PRILOG III
- PRIJEDLOG-

Napomena: PRIJEDLOG Ugovora o izvršavanju usluge nije potrebno priložiti u Ponudi
Sukladno čl. 10 i čl. 17. Pravilnika o jednostavnoj nabavi (Službeni glasnik Grada Sinja br.2/23),
GRAD SINJ, Dragašev prolaz 24, 21 230 Sinj, OIB: 03210055420, kojeg zastupa Gradonačelnik Grada Sinja Miro Bulj, ( u daljnjem tekstu: Naručitelj)

i
_________________________,adresa:_______________, OIB: ______________, kojeg zastupa ____________________  (u daljnjem tekstu: Izvršitelj usluge), 
sklopili su dana _____________2024.god.
UGOVOR
za izvršenje usluge sakupljanja, prevoženja i smještaj napuštenih i izgubljenih životinja (ev.br. 31/2024)
Članak 1.

Predmet ovog Ugovora je povjeravanje poslova za skupljanje, prevoženje i smještaj napuštenih i izgubljenih životinja na području Grada Sinja, u skladu  s Odlukom o odabiru najpovoljnije ponude KLASA: _____________, UR.BROJ: _____________ od ________2024. godine.

Članak 2.

Ugovor se zaključuje na vrijeme od 12 (dvanaest) mjeseci počevši od datuma sklapanja Ugovora.
Članak 3.

Izvršitelj usluge preuzima obvezu sakupljanja, prevoženja i smještaja napuštenih i izgubljenih životinja s područja Grada Sinja, u skladu s  pozitivnim propisima Republike Hrvatske o zaštiti životinja i veterinarstvu, Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama, te divljim životinjama (“Službeni glasnik Grada Sinja” br. 11/18, 02/19), te ovom Ugovoru.
Izgubljena životinja je ona koja je odlutala od vlasnika i on je traži.

Napuštena životinja je ona koju je vlasnik svjesno napustio kao i životinja koju je napustio zbog više sile kao što su bolest, smrt ili gubitak slobode te životinja koje se vlasnik svjesno odrekao. 

Članak 4.

Izvršitelj usluge dužan je u ugovorenim poslovima postupati sa napuštenim i izgubljenim životinjama u skladu s čl. 64. Zakona o zaštiti životinja („Narodne novine“ br. 102/17, 32/19).
Članak 5.

Izvršitelj usluge dužan je podatke o napuštenim i izgubljenim kućnim ljubimcima evidentirati putem jedinstvenog informacijskog centra za napuštene i izgubljene životinje u Upisniku kućnih ljubimaca koji vodi nadležno tijelo u skladu s člankom 68. st. 1. Zakona o zaštiti životinja („Narodne novine“ br. 102/17, 32/19).
Članak 6.

Sve troškove proizašle iz skupljanja, prevoženja i smještaja napuštenih i izgubljenih životinja, veterinarsko – zdrastvenog pregleda, cijepljenja, sterilizacije/kastracije i ostalih usluga snosi vlasnik izgubljene životinje.
Ukoliko vlasnika nije moguće utvrditi isti troškovi će se naplatiti od Naručitelja, a sve prema Ponudbenom listu i Troškovniku za predmet nabave za usluge sakupljanja, prevoženja i smještaja napuštenih i izgubljenih životinja na području Grada Sinja, ev.br. 31/2024 od dana ___________2024. godine koji su sastavni dio ovog Ugovora.   
Članak 7.

Za izvršene usluge sakupljanja, prevoženja i smještaj napuštenih i izgubljenih životinja na području Grada Sinja, Izvršitelj usluge će Naručitelju usluge ispostavljati paušalni mjesečni račun u iznosu __________ eura (bez PDV-a), odnosno ____________ eura s PDV-om.

Cijena usluge je nepromjenjiva za vrijeme trajanja ugovora u razdoblju od 12 (dvanaest) mjeseci u iznosu od ___________ eura (bez PDV-a), odnosno __________ eura s PDV-om, a sve prema Ponudbenom listu i Troškovniku za predmet nabave za usluge sakupljanja, prevoženja i smještaj napuštenih i izgubljenih životinja na području Grada Sinja, ev.br. 31/2024 od dana ___________2024. godine koji su sastavni dio ovog Ugovora.   
Grad Sinj se obvezuje da će račune iz prvog stavka platiti u roku 30 dana od dana zaprimanja računa. 
Članak 8.

Izvršitelj usluge uredovat će od 7,00 sati do 19,00 sati, uz pojačanu pripravnost u Dane Alke i Velike Gospe. U neradne dane i blagdane bit će organizirana pripravnost. Kod pojave i sumnja na zaraznu bolest izvršitelj usluge se obvezuje biti na raspolaganju od 0-24 sata. 
Članak 9.

Izvršitelj usluge se obvezuje podnijeti kvartalno izvješće o svim učinjenim radnjama, te na zahtjev Naručitelja, u svakom trenutku dati na uvid dokumentaciju o skupljanju, prevoženju i smještaju napuštenih i izgubljenih životinja.

Članak 10.

Izvršitelj usluge je dužan predstavniku Grada Sinja u čijoj su nadležnosti poslovi skrbi o napuštenim i izgubljenim životinjama kao predstavniku Naručitelja omogućiti stalan pristup i kontrolu svih prostora i sadržaja skloništa za životinje. 
Članak 11.

Životinje u skloništu borave sve do udomljavanja bez obzira na rok koji provedu u skloništu.
Članak 12.

Izvršitelj usluge je dužan omogućiti nesmetan pristup u sklonište za životinje i do životinja građanima udomiteljima, volonterima i predstavnicima udruga za zaštitu životinja u uredovno vrijeme.
Članak 13.

Izvršitelj usluge __________________, adresa:__________________,  OIB: _____________ će Naručitelju u trenutku potpisa ugovora predati bjanko zadužnicu kao jamstvo za dobro izvršenje usluge na iznos od ___________ kn, na rok trajanja ugovora.
Članak 14.

Eventualni sporovi proizašli iz primjene ovog ugovora rješavat će se sporazumno, u protivnom se ugovara nadležnost Općinskog suda u Splitu, Stalna služba u Sinju.
Članak 15.

Ugovorne strane mogu sporazumno raskinuti ovaj Ugovor. Sporazum o raskidu Ugovora sklapa se u pisanom obliku i neposredno uz potpis o primitku otkaza Ugovora predaje drugoj ugovornoj strani odnosno putem preporučene pošiljke poštom.

Otkazni rok za otkaz Ugovora je 30 dana u kojem je roku Izvršitelj usluge dužan nastaviti s  obavljanjem ugovornih usluga.

             Članak 16.

Ugovorne strane su suglasne da će eventualne sporove proizašle iz ovog Ugovora rješavati sporazumno, a ukoliko se sporazum ne bude mogao postići, isti će se rješavati putem nadležnog suda.

Članak 17.

Ovaj ugovor je zaključen u 4 (četiri) istovjetna primjerka od kojih svaka ugovorna strana zadržava 2 (dva) za svoje potrebe.

            Za Naručitelja:                                                                              Za Izvršitelja usluge:

            Gradonačelnik:                                                                                ______________
               Miro Bulj                                                                                     __________________
___________________________                                             ____________________________
KLASA: _______________
UR. BROJ: ________________
